`શ્રીમદ ભગવદ્દ ગીતા 'નું સંગીતમય ગુજરાતી રૂપાંતર આપને અર્પણ કરતા અતિ હર્ષ અનુભવું છું . ભગવાન શ્રી કૃષ્ણની આ શ્રીમુખ વાણી જીવનના ધર્મ,મર્મ અને કર્મ સમજાવે છે,જે જાણવા-આચરવાથી જીવનને સાચી દિશા અને અર્થ મળે છે.પરંતુ આ ગૂઢ જ્ઞાનને સંસ્કૃતમાં વારંવાર ગાવા- સંભાળવા છતાં સમજવું અઘરું છે .સ્વ. કિશોરલાલ મશરૂવાળાએ સંસ્કૃત શ્લોકોનો યથાર્થ ગુજરાતી અનુવાદ કર્યો જે `ગીતા ધ્વની' રૂપે ઉપલબ્ધ્ધ છે. નવજીવન ટ્રસ્ટની પરવાનગીથી એને સંગીતબદ્ધ કરી ,ટૂંક સાર અને ધૂન સાથે ૭ ઓડીઓ cd ના સંપૂટ માં લોકભોગ્ય પ્રસ્તુતિ કરવાનું અમને અહોભાગ્ય સાંપડ્યું છે.